Tore

**Tore** og **Thore** er mannsnavn som kan ha opprinnelse i det norrøne ordet *Þórir* som har usikker betydning, men kan være en sammensetning med betydning «Tors kriger» eller «Tors prest». Navnene kan også være kortformer av navn basert på gudenavnet Tor (*Þórr*). Tore er også brukt som et jentenavn i Norge, blant annet i Aust-Agder, men svært sjeldent.

Tore kan i andre land være en kortform av det italienske navnet Salvatore.

Tore har navnedag 19. oktober i Norge og Sverige og 8. juli i Finland.

## Etymologi
*Tore* er en yngre form av det gammelsvenske navnet *Thore*, som hadde opprinnelse i det gammeldanske navnet *Thori*. Dette var igjen en variant av *Thorir*, den gammeldanske formen av det norrøne navnet *Þórir*.

*Þórir* brukes fortsatt som et islandsk navn i dag. Navnet har to mulige opprinnelser. Det kan være:
* en variant av *Þórr*, det norrøne navnet på guden Tor.
* en yngre form av **Þunra-wíhaR*, et rekonstruert urnordisk navn. Det første navneleddet kan bety «tordne» eller «torden», og det andre «kriger», «hellig» eller «prest».

## Utbredelse
*Þóri<small>R</small>* og *Þúri<small>R</small>* er blant de ti vanligste mannsnavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. Snorres kongesagaer omtaler mer enn tjue forskjellige personer med dette fornavnet. Det er funnet 57 runeinskripsjoner med dette navnet, av disse er fem funnet i Norge, Bohuslän og Jämtland. Den vanligste skrivemåten for navnet var  (*þuri<small>R</small>*).

*Tore* var et vanlig navn i Norge i middelalderen og ut på 1600-tallet. Over 350 forskjellige personer med navnet er nevnt i Regesta Norvegica. *Tore* er kjent brukt i norske middelalderballader, blant annet som kvinnenavn i «Toreliti og Skakjelokk». Formen *Thore* var vanlig på 1700-tallet. *Tore* var blant de mest populære navnene på nyfødte gutter i Norge i perioden ca. 1940&ndash;1970.

Thori og Tori var vanlige navn i England før den normanniske invasjonen.

*Tore* er i dag et vanlig navn i Norge og er nokså vanlig også i Sverige. Formene *Tóri* og *Hóri* er populære på Færøyene.

|}

Jan Tore, Bjørn Tore og Svein Tore er vanlige sammensetninger av navnet.

### Tore som kvinnenavn
Tore brukes i Norge også som jentenavn, men svært sjeldent (15 kvinner i 2006). 

|}

## Kjente personer med navnet

Personene i listen er ordnet kronologisk etter fødselsår.
* Tore Hund (ca. 990&ndash;ca 1030), høvding i Hålogaland
* Tore Segelcke (1901&ndash;1979), norsk skuespillerinne 
* Tore Hamsun (1912&ndash;1995), norsk kunstmaler og forfatter, sønn av Knut Hamsun
* Thore Skogman (1931&ndash;2007), svensk sanger, komponist, tekstforfatter, skuespiller og musiker
* Tore Torell (1941&ndash;2018), norsk tryllekunstner
* Thore Hansen (1942&ndash;), norsk tegner, illustratør og forfatter
* Thore Langfeldt (1943&ndash;), norsk psykolog og sexolog
* Tore Sandberg (1944&ndash;), norsk journalist, forfatter og privatetterforsker
* Hans-Tore Bjerkaas (1951&ndash;), kringkastingsjef i NRK
* Tore Oldervoll (1954&ndash;), norsk forfatter og matematiker
* Tore Strømøy (1960&ndash;), norsk idrettsmann, journalist og programleder i Tore på sporet
* Thore Eithun Helland (1965&ndash;), norsk forfatter og jurist
* Tore Renberg (1972&ndash;), norsk forfatter og musiker
* Tore André Flo (1973&ndash;), norsk fotballspiller
* Tore Sagen (1980&ndash;), norsk radiopersonlighet

## Referanser


## Eksterne lenker
*